Arbeidernes Kommunistparti
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politiske partier
AKP, var et norsk politisk parti, stiftet i 1973 og nedlagt i 2007. Til 1990 hadde partiet tilleggsbetegnelsen marxist-leninistene (m-l), og tilhengerne ble gjerne kalt «m-l-ere».
Partiet hadde sitt utspring i Sosialistisk Ungdomsforbund (SUF), som i 1969 brøt med Sosialistisk Folkeparti. AKP (m-l) markerte seg i det politiske liv i Norge i 1970-årene særlig gjennom sterk innflytelse i forskjellige studentorganer, gjennom sin avis Klassekampen og gjennom sin kamp mot Arbeiderpartiet og LOs politikk på arbeidsplassene.Ideologisk identifiserte partiet seg i perioder med Kina og Albania, med skarp front mot Sovjetunionen. I 1980-årene fikk m-l-bevegelsen mindre oppslutning, og AKP mistet innflytelse.Til gjengjeld fikk Rød Valgallianse (RV), som AKP utgjorde hovedgrunnlaget for, større oppslutning ved valgene. I perioden 1993–1997 var RV representert på Stortinget ved AKPs nestleder Erling Folkvord. Partiets ungdomsorganisasjon var Rød Ungdom. AKP utga tidsskriftet Røde Fane.I 2007 ble AKP formelt nedlagt og gikk opp i det nye venstrepartiet Rødt, sammen med Rød Valgallianse. AKPs siste leder, Ingrid Baltzersen, ble nestleder i det nye partiet. Partiledere Periode Navn     1973–75 Sigurd Allern   1975–84 Pål Steigan   1984–88 Kjersti Ericsson   1988–92 Siri Jensen   1992–97 Solveig Aamdal   1997–2006 Jorun Gulbrandsen   2006–07 Ingrid Baltzersen Les mer i Store norske leksikon Sosialistisk Ungdomsforbund marxist-leninist Rød Valgallianse Rødt Eksterne lenker Totalitær venstreorientering − Norgeshistorie.no